
URBROJ: 238/10-111-1663-4/24
U Ivanić-Gradu, dana 06. studenog 2024. godine

Temeljem članka 10. stavka 12. Zakona o pravu na pristup informacijama („Narodne novine“, broj: 25/13, 85/15 i 69/22), Stručno vijeće Naftalana, specijalne bolnice za medicinsku rehabilitaciju, iz Ivanić-Grada, Omladinska 23a, objavljuje


ZAKLJUČKE I ODLUKE USVOJENE NA 26. SJEDNICI STRUČNOG VIJEĆA

                                                                                                                                                        
Na 26. sjednici održanoj dana 06. studenog 2024. godine s početkom u 07:45 sati, redoslijedom predloženog i usvojenog dnevnog reda, Stručno vijeće Naftalana, specijalne bolnice za medicinsku rehabilitaciju, donijelo je sljedeće: 


Ad. 1.
Članovi Stručnog vijeća primaju na znanje obavijest o razrješenju, dr.sc. Jakova Ivkovića, dr.med., predsjednika Stručnog vijeća.

Ad. 2.
Članovi Stručnog vijeća jednoglasno donose Odluku o imenovanju Vlatke Matić, dr.med., specijalistice fizikalne medicine i rehabilitacije, predsjednicom Stručnog vijeća.

Ad. 3.
Jednoglasno je usvojen zapisnik sa 25. sjednice Stručnog vijeća održane dana 09. listopada 2024. godine. 

Ad. 4.
Članovi Stručnog vijeća jednoglasno donose Zaključak o potrebi raspisivanja dvije (2) specijalizacije iz fizikalne medicine i rehabilitacije i jednoj (1) iz dermatologije i venerologije, koje će se zatražiti putem Plana specijalizacija za razdoblje 2025. - 2029. godine.

Ad. 5.
Nakon dulje rasprave članovi Stručnog vijeća odlučili su kako će Protokol postupanja u slučaju hitnih intervencija donijeti naknadno.

Ad. 6.
Članovi Stručnog vijeća primaju na znanje potrebu izrade Plana stručnog osposobljavanja liječnika, medicinskih sestara i fizioterapeuta u 2025. godini radi planiranja financijskih sredstava.



     Predsjednica  Stručnog vijeća:
       	  	Vlatka Matić, dr.med. 

